|  |
| --- |
| № исх: 12-07/5787 дз от: 13.01.2024  № вх.196//12-07/5787дз/ДС-483 от: 15.01.2024 |

**Қазақстан Республикасы**

**Парламенті Мәжілісінің**

**депутаттары – Жалпыұлттық**

**социал-демократиялық**

**фракциясының мүшелеріне**

**(тізім бойынша)**

*2023 жылғы 14 желтоқсандағы*

*№ ДС-483 депутаттық сауалға*

**Құрметті депутаттар!**

Сіздердің депутаттық сауалыңызды қарап, мынаны хабарлаймын.

*Аудиторлық қызмет жөніндегі кәсіби кеңес құруға қатысты*

Аудиторлық қызметтегі заңнамалық реформа Қазақстанда аудиторлық қызметтердің сапасын қамтамасыз етуге арналған Аудиторлық қызмет жөніндегі кәсіби кеңес *(бұдан әрі – Кәсіби кеңес)* құруға мүмкіндік берді.

Халықаралық тәжірибе аудиторлық кәсіпке тәуелсіз қадағалаудың қажеттілігін көрсетеді, ол кәсіби аудиторлық ұйымдар *(бұдан әрі – КАҰ)* маңызды компаниялардың аудит сапасына сыртқы бақылау жүргізуі кезінде мүдделер қақтығысын болдырмауға негізделеді.

Аудит саласында тәуелсіз қадағалау органын құру компаниялардың қаржылық есептілігінің сапасы мен сенімділігін қамтамасыз етуде, инвесторлар мен жұртшылықтың мүдделерін қорғауда, сондай-ақ қаржы нарықтарының тиімді жұмыс істеуін қолдауда шешуші рөл атқарады.

*Бизнес табысының төмендеуіне қатысты*

«Аудиторлық қызмет туралы» ҚР Заңының *(бұдан әрі – Заң)* 1-бабының   
1) тармақшасына сәйкес аккредиттелген КАҰ – аудиторлар мен аудиторлық ұйымдарды біріктіретін коммерциялық емес ұйым.

«Коммерциялық емес ұйымдар туралы» ҚР Заңының 4-бабына сәйкес коммерциялық емес ұйымдар әлеуметтiк, мәдени, ғылыми, бiлiм беру, қайырымдылық, басқару мақсаттарына қол жеткiзу; азаматтардың рухани және өзге қажеттiлiктерiн қанағаттандыру; заң көмегiн көрсету үшiн, сондай-ақ қоғамдық игiлiктердi және өз мүшелерiнiң (қатысушылардың) игiлiктерiн қамтамасыз етуге бағытталған басқа да мақсаттарда құрылуы мүмкiн.

КАҰ коммерциялық емес ұйымдар болғандықтан, қысқарту мәселесі бойынша Альянстың өтініші бастама жасалған табыс алу оларды құру мақсаттарына сәйкес келмейді.

Сонымен қатар, КАҰ-ға Заңның 11-бабында аудитті дамытуға, оның тиімділігін арттыруға, аудиторлар мен аудиторлық ұйымдардың қызметін ұйымдастыруға және үйлестіруге арналған құқықтар мен міндеттер жүктелген.

Осылайша, КАҰ жеке бизнес өкілдері бола алмайды.

*Сапаны сыртқы бақылау мен емтихандарға қатысты*

Заңның 19-бабының 2-тармағына сәйкес сапаны сыртқы бақылауды кәсіби ұйым және Кәсіби кеңес аудиторлық ұйымдарға қатысты үш жылда бiр реттен сиретпей жүзеге асырады.

Кәсіби кеңес барлық ұйымдар бойынша емес, тек нақты маңызы бар компаниялар бойынша аудит сапасына сыртқы бақылау жүргізеді *(тізім Заңмен айқындалады)*. Қалған ұйымдар бойынша сапаға сыртқы бақылау жүргізу КАҰ-да қалады.

Осылайша, аталған қызмет Кәсіби кеңесте де, КАҰ-да да ақылы болып табылады және Заңдағы жаңашылдықтарға дейін ақылы болған.

Сапаны сыртқы бақылау үш жылда бір рет жүргізілетінін ескерсек, онда шығыстар нарықта жұмыс істейтін аудиторлық ұйымдар үшін тұрақты және ауыр болып табылмайды.

Қазақстанда аудиторға кандидат үшін 2023 жылы 1 емтиханның құны   
20 АЕК-ті немесе 69 мың теңгені құрайды. Мысалы, Ресей Федерациясында   
1 емтиханның құны 6 мыңнан 13 мың рубльге дейін немесе 67 мың теңгені құрайды. Бұл ретте бірыңғай аттестаттау Еуразиялық экономикалық одақ шеңберінде аудиторлық қызметті жүзеге асыру туралы халықаралық талаптарға және Келісімге сәйкес келетін аудиторға кандидаттардың білімін тексеру деңгейіне кепілдік береді.

Өткен емтихандарға қатысты 2023 жылғы күзгі сессияның қорытындысы бойынша 20 емтихан сәтті тапсырылғанын хабарлаймыз, онда үміткерлер бір немесе бірнеше пән бойынша емтихан тапсыруға құқылы болды.

Кәсіби кеңес пен Бірыңғай біліктілік комиссиясы құрылғаннан кейін аудиторға кандидаттарды аттестаттау бойынша емтихандар саны көбеймегенін атап өтеміз *(7 пән бойынша 6 емтихан)*.

*Аудиторлық ұйымдардың санына қатысты*

2018-2021 жылдарда аттестатталған аудиторлар санының өсуіне байланысты *(1089-дан 2458-ге дейін)* 2019-2021 жылдар аралығында аудиторлық ұйымдар саны күрт өсті *(263-тен 480-ге дейін, атап айтқанда құрылған компаниялар саны 2019 жылы - 66, 2020 жылы - 64, 2021 жылы - 131)*.

Осылайша, 2022-2023 жылдары жұмыс істемейтін ұйымдарды жабу арқылы аудиторлық компаниялардың санын «теңестірудің» табиғи процесі жүріп жатыр.

*Бәсекелестікті қорғау және дамыту агенттігінің Кедергілер жөніндегі кеңесіне қатысты*

2023 жылғы 31 қаңтардағы Бәсекелестікті қорғау және дамыту агенттігі *(бұдан әрі – БҚДА)* жанындағы Кедергілер жөніндегі кеңестің хаттамасында Кәсіби кеңесті кедергілер картасына енгізу туралы шешім жоқ. Онда БҚДА-ның Қаржы Министрлікпен бірлесіп аудиторлық қызмет саласындағы кедергілердің болуы мәселелерін пысықтау қажеттігі туралы тұжырымдар қамтылған.

Осылайша, Кедергілер жөніндегі кеңес Кәсіби кеңес пен Бірыңғай біліктілік комиссиясына қатысты нақты шешім қабылдаған жоқ.

Бұдан басқа, Жоғарғы Соттың 2023 жылғы 17 қаңтардағы, 2023 жылғы   
14 наурыздағы және 2023 жылғы 27 сәуірдегі қаулыларына сәйкес сапаны сыртқы бақылау және аудиторларды аттестаттау функциялары бар Кәсіби кеңес құру заңнамаға сәйкес келеді. Мәселен, соттар бірыңғай Кәсіби кеңес құру және оған Заңда көрсетілген функцияларды беру кезінде материалдық құқық нормаларын бұзушылықтың жоқ екені туралы қорытынды жасады.

*Кәсіби кеңестің сайтына материалдарды орналастыру бойынша*

Заңның 13-1-бабының 11-тармағына сәйкес Кәсіби кеңес уәкілетті органға және қаржы нарығы мен қаржы ұйымдарын реттеу, бақылау және қадағалау жөніндегі уәкілетті органға қызметі туралы жылдық есептілікті басқарма оны бекіткен күннен бастап күнтізбелік отыз күннен кешіктірілмейтін мерзімде жібереді.

Кәсіби кеңестің қызметі бойынша барлық қажетті материалдар мен ақпарат (жұмыс органдарының ережелері, сапаны бақылау бойынша бағалау, аудиторға кандидаттарды даярлау үшін алдыңғы сессияның емтихан модульдері, емтихан кестесі және өзге де материалдар) [www.psad.kz](http://www.psad.kz) сайтында орналастырылған.

*Мемлекеттік орган өкілінің қадағалау органына қатысуына және Кәсіби кеңестің қабылданған шешімдеріне қатысты мәселелер бойынша*

Мемлекеттің Кәсіби кеңеске қатысуы ашықтықты қамтамасыз етуде шешуші рөл атқарады және халықаралық тәжірибеге сәйкес келеді.

Мысалы, PCAOB (Public Company Accounting Oversight Board) Басқармасының – АҚШ-тың жария компанияларының аудиттерін орындайтын аудиторлық фирмаларды қадағалауға жауапты ұйымның мүшелері мен Төрағасын SEC (Securities and Exchange Commission) – PCAOB қаржы нарықтарын реттеуге жауапты мемлекеттік ведомствосы тағайындайды. Жапонияда Қаржылық қызмет агенттігі шеңберінде құрылған тәуелсіз реттеуші органның мүшелерін Парламенттің екі палатасының келісімімен Премьер-Министр тағайындайды.

«Сыбайлас жемқорлыққа қарсы іс-қимыл туралы» ҚР Заңының 13-бабы   
1-тармағының 1) тармақшасына сәйкес жауапты мемлекеттік лауазымды атқаратын адамдарға, егер шаруашылық етуші субъектіні басқару немесе басқаруға қатысу Қазақстан Республикасының заңнамасына сәйкес олардың лауазымдық міндеттеріне кірмейтін болса, шаруашылық етуші субъектіні басқаруға өз бетінше қатысуға, мүліктік немесе өзге де игіліктер алу мақсатында өздерінің қызметтік өкілеттіктерін құқыққа сыйымсыз пайдалану арқылы ұйымдардың немесе жеке тұлғалардың материалдық мүдделерін қанағаттандыруға жәрдемдесуге тыйым салынады.

Заңның 13-1-бабының 4-тармағына сәйкес басқарма Кәсіби кеңестің жоғары басқару органы болып табылады, оның қарауына Қазақстан Республикасының заңдарында, Кәсіби кеңестің жарғысында және Кәсіби кеңестің ішкі құжаттарында айқындалған, Кәсіби кеңестің қызметі мәселелері бойынша шешімдер қабылдау жатады.

Заңның 13-1-бабының 5-тармағына сәйкес Басқарма құрамына:

1) КАҰ-дан - саны бірдей;

2) уәкілетті органнан (басқарма төрағасы болып табылатын, аудиторлық қызмет саласында мемлекеттік реттеуді жүзеге асыруға қатысты мәселелер бойынша басшы немесе оның орынбасары);

3) аудитке қатысты мәселелер бойынша – «Қазақстан қор биржасы» акционерлік қоғамынан;

4) «Астана» халықаралық қаржы орталығынан;

5) жоғары оқу орындарынан және (немесе) ғылыми ұйымдардан өкілдер;

6) сондай-ақ «аудитор» біліктілік куәлігі және (немесе) Халықаралық бухгалтерлер федерациясы таныған аудит саласындағы халықаралық сертификаттардың бірі бар тәуелсіз директор кіреді.

«Қазақстан Республикасы Қаржы министрлігінің кейбір мәселелері туралы» Қазақстан Республикасы Үкіметінің 2008 жылғы 24 сәуірдегі   
№ 387 қаулысымен бекітілген Қазақстан Республикасы Қаржы министрлігі туралы ереженің 16-тармағының 1) тармақшасына сәйкес орталық аппараттың функциясына аудиторлық қызмет саласындағы мемлекеттік саясатты қалыптастыру және іске асыру кіреді.

Осылайша, уәкілетті орган (Қаржы министрлігі) өкілінің Кәсіби кеңес басқармасының құрамына қатысуы Заңда көзделген және оның лауазымдық міндеттеріне кіреді.

Заңның 13-1-бабының 7-тармағына сәйкес Басқарма өкілдеріне сыйақы төленбейді. Сонымен қатар, Басқарма Төрағасының заңнама бойынша басым дауыс беру құқығы жоқ, Басқарманың тең құқылы жеті мүшесінің бірі болып табылады және жеке-дара шешім қабылдамайды.

Сонымен қатар, барлық мүдделі тұлғалардың (оның ішінде аудиторлық қызметтерді пайдаланушылар мен аудиторлардың) Басқарма құрамына кіруін ескере отырып, Кәсіби кеңес басқарудың корпоративтік әдісі және шешім қабылдаудың алқалы тетігі көзделетін алқалы орган болып табылады.

Сонымен қатар, 2023 жылғы 26 желтоқсанда ҚР Парламенті Сенатының депутаттары бастамашылық жасаған дөңгелек үстел отырысында Кәсіби кеңестің аудиторлық қоғамдастықпен жұмысын одан әрі жетілдіру жөнінде уағдаластыққа қол жеткізілгенін атап өтеміз.

**Е. Жамаубаев**

*Орынд.: Е. Ошақбаев*

*Тел.: 75-00-09*

**Жалпыұлттық социал-демокартиялық фракциясы**

**депутаттарының тізімі:**

**Н. Сайлаубай**

**Н. Әуесбаев**

**А. Рақымжанов**

**А. Сағандықова**